# Abri du Poisson

### A Wikipédiából, a szabad lexikonból.

Az Abri du Poisson barlang egy Eyzies-de-Tayacban (Dordogne, Franciaország) található őskori emlék, a Vézère völgyében.

## [szerkesztés] Felfedezése

A barlang feltárását 1892-ben kezdte Paul Girond. Az ásatásokat egy fogadós folytatta, ám az ekkor előkerült leletek nagyrészt eltűntek. 1912-ben Jean Marsan találta meg a híres halat ábrázoló szobrot, amelyet egyből el is adott a Berlini Régészeti Múzeumnak. December 12-én a munkások elkezdték leválasztani a domborművet, azonban a Művészeti Miniszter megakádolyazta a munkálatokat, ám így is feltűnő maradt a csonkítás. 1913-ban nemzeti műemlékké nyilvánították a helyet.

## [szerkesztés] Értékei

Az Abri du Poisson legismertebb alkotása egy lazac élethű domborműve a barlang mennyezetén. A kormeghatározás alapján mintegy 25 ezer éves műalkotásról van szó és az első halábrázolásról. A hal azonban csak része egy komplex műnek. A hal felett egy hét mély vonást tartalmazó téglalap, egy lófejábrázolás, valamint további azonosítatlan jelek is találhatók a környékén. Egyes vonásokban festéknyomot is találtak, amely arra enged következtetni, hogy a műalkotás valaha színes volt. 1975-ben egy fekete emberi kézlenyomatot is találtak itt.

## [szerkesztés] Külső hivatkozások

A Vézère-völgyi őskori leletek oldala (franciául)

A lap eredeti címe "http://hu.wikipedia.org../../../a/b/r/Abri_du_Poisson_5a63.html"

Kategóriák: Francia kultúra | Kulturális világörökségi helyszínek | Őskori művészet | Barlangok

##### Views

- Szócikk
- Vitalap
- Aktuális változat

##### Keresés

##### Más nyelveken

- Français
- Nederlands